સિવિલ હોસ્પિટલના ડોક્ટરોએ જણાવ્યું કે, મહુવાના નેશવાડાના ત્રણ વર્ષના છોકરાને ભાવનગર ખાતેની હોસ્પિટલમાંથી અમદાવાદ સિવિલ હોસ્પિટલ ખાતે ગંભીર હાલતમાં રિફર કરવામાં આવ્યો હતો, બાળકના ચહેરા અને હૃદયની આસપાસ સોજો ચઢી ગયો હતો, શ્વાસ લેવામાં ભારે તકલીફ પડી રહી હતી, બાળકની ગંભીર હાલત જોઈ તાબડતોબ એક્સરે, સિટી સ્કેન રિપોર્ટ કરાવાયા હતા અને ત્યાર બાદ ઓપરેશન કરવાનું નક્કી કરાયું હતું.